**SADARBĪBAS LĪGUMS**

**Par kopīga iepirkuma veikšanu**

Jelgavā Datums skatāms laika zīmogā

**Jelgavas valstspilsētas pašvaldība**, reģistrācijas Nr. 90000042516, juridiskā adrese Lielā iela 11, Jelgava, LV-3001, tās domes priekšsēdētāja Andra Rāviņa personā, kurš rīkojas saskaņā ar Jelgavas pilsētas pašvaldības 2019.gada 26.septembra saistošajiem noteikumiem "Jelgavas valstspilsētas pašvaldības nolikums” un Jelgavas valstspilsētas domes 2022.gada 26.maija lēmumu Nr.\_\_\_\_\_ “ ”, (turpmāk – Pašvaldība),

**Dobeles novada pašvaldība**, reģistrācijas Nr.\_\_\_\_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_, Dobele, LV-3701, tās izpilddirektora\_\_\_\_\_\_\_\_\_\_personā, kurš rīkojas saskaņā ar\_\_\_\_\_\_\_\_\_\_\_\_\_\_\_\_,

**Jelgavas novada pašvaldība**, reģistrācijas Nr. \_\_\_\_\_\_\_\_\_, adrese: \_\_\_\_\_\_\_\_\_\_\_\_\_, Bauska, Bauskas novads, LV-3901, tās izpilddirektora \_\_\_\_\_\_\_\_\_\_\_\_\_\_\_\_\_personā, kurš rīkojas saskaņā ar\_\_\_\_\_\_\_\_\_\_\_\_\_\_\_\_\_, (turpmāk – Sadarbības partneri), katrs tiesību subjekts atsevišķi turpmāk tekstā – Līdzējs, bet visi kopā – Līdzēji,

ievērojot Atkritumu apsaimniekošanas likuma 10.panta otrajā daļā noteikto, Jelgavas pilsētas domes 2021.gada 27.maija lēmumu Nr.7/6 “Dalība Viduslatvijas atkritumu apsaimniekošanas reģiona Zemgales zonas atkritumu apsaimniekošanas plāna izstrādē”, Jelgavas novada domes 2021.gada 26.maija lēmumu Nr.8 16§ “Par reģionālo atkritumu apsaimniekošanas plānu” un Dobeles novada domes 2021.gada 28.oktobra lēmumu Nr.242/13 “Par dalību reģionālo atkritumu apsaimniekošanas plāna izstrādē”, ar kuriem pašvaldības lēmušas piedalīties atkrituma apsaimniekošanas reģionālā plāna izstrādē, kā arī Jelgavas valstspilsētas domes 2022.gada 26.maija lēmumu Nr. \_\_\_ “Sadarbības līguma slēgšana par kopīga iepirkuma veikšanu” Jelgavas novada domes 2022.gada \_\_.maija lēmumu Nr.\_\_\_\_\_\_\_\_\_\_\_, Dobeles novada domes 2022.gada \_\_.maija lēmumu Nr.\_\_\_\_\_\_\_\_\_\_\_\_, noslēdz šo sadarbības līgumu (turpmāk- Līgums):

1. **Līguma priekšmets**
   1. Līgums tiek noslēgts par Līdzēju sadarbību kopīga iepirkuma organizēšanā un veikšanā Jelgavas valstspilsētas pašvaldībai, Jelgavas novada pašvaldībai un Dobeles novada pašvaldībai:
      1. Viduslatvijas atkritumu apsaimniekošanas reģionālā plāna daļas 2023.-2027. gadam izstrādei;
      2. ietekmes uz vidi stratēģisko novērtējumu un vides pārskatu Viduslatvijas atkritumu apsaimniekošanas reģionālā plāna daļai 2023.-2027. gadam izstrādei;
      3. vienota atkritumu apsaimniekošanas saistošo noteikumu projekta izstrādei (turpmāk viss kopā- Kopīgs iepirkums).
   2. Kopīgs iepirkums tiek organizēts un veikts ievērojot regulējošos normatīvos aktus un kompetento institūciju norādījumus.
2. **Līguma darbības termiņš**
   1. Līguma spēkā stāšanās datums ir pēdējā pievienotā droša elektroniskā paraksta un tā laika zīmoga datums. Līgums ir spēkā līdz Līdzēju savstarpējo saistību pilnīgai izpildei.
   2. Līdzējiem ir tiesības rakstveidā vienoties par Līguma pirmstermiņa izbeigšanu.
   3. Ikvienam no Līdzējiem ir tiesības prasīt Līguma pirmstermiņa izbeigšanu, ja kāds no Līdzējiem nepilda vai izpilda nepienācīgi ar Līgumu uzņemtās saistības. Šādā gadījumā Līdzējam ir rakstveidā vismaz vienu mēnesi iepriekš jābrīdina.
3. **Līdzēju pienākumi un tiesības**
   1. Pašvaldība ir atbildīga par vispārējo koordināciju, vadību un Kopīgā iepirkuma īstenošanu.
   2. Pašvaldībai ir šādas tiesības:
      1. savlaicīgi un pienācīgā kārtībā, bez maksas saņemt konsultācijas no Sadarbības partnera;
      2. pieprasīt un savlaicīgi saņemt visu Sadarbības partnera rīcībā esošo dokumentāciju un informāciju, kas saistīta ar Kopīgo iepirkumu;
      3. organizēt darba grupas piesaistot Sadarbības partneri un nepieciešamības gadījumā ekspertus un/vai speciālistus.
   3. Pašvaldībai ir šādi pienākumi:
      1. pēc Sadarbības partnera lūguma informēt par Kopīgā iepirkuma īstenošanas gaitu, kā arī sniegt citu Sadarbības partnerim svarīgu informāciju, kas saistīta ar Kopīgu iepirkumu;
      2. organizēt sapulces/darba grupas Kopīga iepirkuma īstenošanas jautājumos;
      3. izpildot Līgumu, ievērot uz to attiecināmo Latvijas Republikas normatīvo aktu prasības;
      4. ar Līguma realizāciju saistītos izdevumus segt no saviem līdzekļiem.
   4. Sadarbības partnerim ir šādi pienākumi:
      1. savlaicīgi, labā kvalitātē, bez maksas sniegt Pašvaldībai konsultācijas un piedalīties sapulcēs/darba grupās par Kopīgā iepirkuma īstenošanu;
      2. pēc Pašvaldības lūguma savlaicīgi sniegt visu Sadarbības partnera rīcībā esošo informāciju un dokumentāciju, kas saistīta ar Kopīgā iepirkuma īstenošanu;
      3. izpildot Līgumu ievērot uz to attiecināmo Latvijas Republikas normatīvo aktu prasības;
      4. ar Līguma realizāciju saistītos izdevumus segt no saviem līdzekļiem.
   5. Sadarbības partnerim ir tiesības savlaicīgi saņemt informāciju no Pašvaldības par Kopīgā iepirkuma īstenošanas gaitu.
   6. Līdzēju atbildīgie pārstāvji, kas norādīti Līgum 8.1.apakšpunktā, veic operatīvo komunikāciju ar Līdzējiem par Kopīgā iepirkuma īstenošanu, dod procedūru izpildei saistošus norādījumus, pieprasa nepieciešamo informāciju vai dokumentus un atbild par Kopīga iepirkuma dokumentu sagatavošanas organizāciju;
   7. Sadarbības partneriemnodotās ar Kopīgā iepirkuma īstenošanu saistītās tiesības un pienākumi netiek nodoti citai personai.
4. **Finansējums un norēķinu kārtība**
   1. Kopīga iepirkuma rezultātā noslēgtā iepirkuma līguma (turpmāk- Iepirkuma līgums) izpildi finansē Līdzēji proporcionāli attiecīgās pašvaldības teritorijā deklarēto iedzīvotāju skaitam, atbilstoši aktuālajiem Pilsonības un migrāciju lietu pārvaldes reģistra datiem uz 2022.gada 1.janvāri.
   2. Katrs Līdzējs ir patstāvīgi (individuāli) atbildīgs un apņemas pilnā apjomā segt ar tā bezdarbību, neuzmanību vai vainojamu rīcību radītos zaudējumus Kopējā iepirkuma organizēšanā un veikšanā, tajā skaitā radušos zaudējumus Līdzējam atkāpjoties no Līguma.
   3. Līdzējs apņemas samaksāt savu daļu no samaksas summas (līguma 4.1. punktā noteiktajā kārtībā), to ieskaitot Kopīgā iepirkuma rezultātā izraudzītā uzvarētāja kontā, atbilstoši Iepirkuma līguma nosacījumiem.
5. **Līguma grozīšanas un izbeigšanas kārtība**
   1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
   2. Jebkurš no Līdzējiem var ierosināt izdarīt grozījumus Līgumā. Ierosinājuma apspriešana nevar pārsniegt 2 (divas) nedēļas. Ierosinājums ir atbalstīts, ja vienošanos par Līguma grozījumiem šajā periodā ir parakstījuši visi Līdzēji.
   3. Jebkurš no Sadarbības partneriem, pastāvot objektīviem apstākļiem, ir tiesīgs atkāpties no Līguma pēc tam, kad tas ir atmaksājis Pašvaldības norādītajā kontā Kopīgā iepirkuma īstenošanai saņemtos līdzekļus un ir noslēgta vienošanās par grozījumiem Līgumā.
   4. Grozījumi Līgumā, izņemot izmaiņas Līdzēja rekvizītos vai kontaktpersonā, noformējami rakstiski un stājas spēkā, kad tos ir parakstījuši visi Līdzēji.
6. **Nepārvarama vara**
   1. Par nepārvaramu varu uzskata jebkuru gadījumu un apstākļus, kas nav atkarīgs no Līdzēja gribas, tieši attiecas uz līguma izpildi un kuru nevarēja paredzēt līguma slēgšanas brīdī. Ar šādiem gadījumiem un apstākļiem saprot tādus apstākļus, kā dabas katastrofas, ugunsgrēks, epidēmija, karš, nemieri, mobilizācija. Par nepārvaramas varas apstākli netiek uzskatīts darbinieku streiks vai izmaiņas normatīvajos aktos.
   2. Līdzējs, kurš nonācis nepārvaramas varas apstākļos ne vēlāk kā nākošajā darba dienā pēc to iestāšanās, rakstiski informē Līdzējus, pievienojot nepārvaramas varas apstākļu iestāšanos apliecinošus dokumentus un norādot, kā šie apstākļi ietekmē Kopīgo iepirkumu.
   3. Saņemot informāciju par nepārvaramas varas apstākļu iestāšanos, Pašvaldība nekavējoties sasauc Līdzēju sanāksmi, kurā tiek lemts par turpmāku Kopīgā iepirkuma īstenošanas kārtību.
   4. Katrs no Līdzējiem apņemas darīt visu iespējamo, lai mazinātu vai novērstu nepārvaramas varas apstākļu seku ietekmi uz Kopīgo iepirkumu, nodrošinot līgumā noteikto saistību izpildes nepārtrauktību iespējami īsā laikposmā.
7. **Strīdu izšķiršanas kārtība**
   1. Domstarpības par Līguma izpildi, tā spēkā esamību vai izbeigšanu, Līdzēji risinās sarakstes un sarunu ceļā un iespējami operatīvi, nodrošinot vismazāko negatīvo iespaidu uz Kopīga iepirkuma īstenošanu.
   2. Līdzēju pienākumos ietilpst nodrošināt savu pārstāvību domstarpību risināšanas sarunās, būt konstruktīviem un vienošanās pamatā izvirzīt tādus priekšlikumus, kas atstātu vismazāko negatīvo ietekmi uz Kopīga iepirkuma īstenošanu.
   3. Ja vienošanās netiek panākta saprātīgā termiņā, jebkurš no Līdzējiem, iepriekš par to rakstiski brīdinot pārējos, strīda izšķiršanu ir tiesīgs nodot tiesai atbilstoši Latvijas Republikas normatīvajos aktos noteiktajai kārtībai.
8. **Citi noteikumi**
   1. Līdzēju atbildīgie pārstāvji:
      1. no Jelgavas valstspilsētas pašvaldības –\_\_\_\_\_\_\_\_\_\_\_\_\_\_ tālrunis \_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_.
      2. no Jelgavas novada pašvaldības – \_\_\_\_\_\_\_\_\_\_\_\_\_\_\_\_\_ tālrunis \_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_.
      3. no Dobeles novada pašvaldības – \_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_.
   2. Līgumā noteikto atbildīgo pārstāvju maiņas gadījumā, attiecīgais Sadarbības partneris rakstiski informē Pašvaldību 3 (trīs) darba dienu laikā no atbildīgā pārstāvja maiņas brīža.
   3. Līdzēji apņemas neizpaust no citas personas vai citām Kopīgā iepirkumā iesaistītajām personām Kopīgā iepirkuma darbību īstenošanas gaitā saņemtu konfidenciāla rakstura informāciju, kas Līdzējam kļuvusi zināma Kopīgā iepirkuma īstenošanas gaitā. Informācija nav uzskatāma par konfidenciālu, ja tā ir publiski pieejama saskaņā ar Latvijas Republikas normatīvajiem aktiem.
   4. Ja kāds no līguma noteikumiem zaudē juridisko spēku, tas neietekmē pārējo noteikumu spēkā esamību, ja to izpilde ir iespējama bez attiecīgā noteikuma.
   5. Līgums ir sastādīts latviešu valodā 3 (trīs) eksemplāros uz 5 (piecām) lapām, Līdzēju elektroniski parakstīts, pa vienam eksemplāram, līgums glabājas pie katra no Līdzējiem.
9. **Līdzēju rekvizīti un paraksti**

|  |  |
| --- | --- |
| **Pašvaldība:** | **Jelgavas valstspilsētas pašvaldība**  Lielā iela 11, Jelgava, LV-3001  Reģ. Nr. 90000042516  A/s „SEB Banka”  Konta Nr. LV44 UNLA 0008010130906  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  *(A.Rāviņš)* |
| **Sadarbības partneri:** | **”\_\_\_\_\_\_\_\_\_\_”**  Adrese\_\_\_\_\_\_\_\_\_\_\_  Reģ. Nr.\_\_\_\_\_\_\_\_\_\_\_\_\_  Banka\_\_\_\_\_\_\_  Konts\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (\_\_\_\_\_\_\_\_\_\_\_\_\_\_\_\_)  **“\_\_\_\_\_\_\_\_\_\_\_\_\_\_\_”**  Adrese\_\_\_\_\_\_\_\_\_\_\_  Reģ. Nr.\_\_\_\_\_\_\_\_\_\_\_\_\_  Banka\_\_\_\_\_\_\_  Konts\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (\_\_\_\_\_\_\_\_\_\_\_\_\_\_\_\_) |